An rufe hukumomin gwamnati a Amurka | Labarai | DW | 01.10.2013
An rufe hukumomin gwamnati a Amurka
Sabani tsakanin 'yan majalisar Amurka dangane da kasafin kudi na shekara ta 2014, ya jagoranci tsayar da harkokin gwamnati a bangaren fadar gwamnati ta White House.
Fadar gwamnatin Amurka ta white house ta bada umurnin tsayar da tafiyar da harkokin gwamnati , sakamakon sabanin da aka samu tsakanin 'yan majalisa, daya jagoranci kin amincewa da kasafin shekara ta 2014 da Obama ya gabatar. Wannan dai shine karon farko da Amurkan ta fuskanci irin wannan yanayi cikin shekaru 17 da suka gabata. Shugaba Obama ya ce babu shakka rufe hukumomin zai shafi tattalin arzikin kasar.
Da misalin karfe tara da rabi agogon Amurkan ne dai, akesaran 'yan majalisar Dottijan kasar za su koma zama, a daidai lokacin da 'yan demokrats zasu yi watsi da gabatarwar 'yan majalisar wakilai na daukar nauyin kula da harkokin gwamnati. Tuni dai 'yan demokrat din suka yi gargadin cewar, tsayar da harkokin gwamnati, zai hana ma'aikata dubu 800 samun albashinsu, kana ya haifar da cikas a kokarin farfado da tattalin kasar.
Permalink https://p.dw.com/p/19s2D